Efter mere end et års fravær på landsholdet er Caroline Møller en del af træningslejren i Herning frem mod sommerens VM-slutrunde.

Hvis man havde forestillet sig, at Caroline Møller ville være ellevild over at være samlet med landsholdet igen, tager man fejl. Offensivspilleren kan ikke lade være med at hæfte sig ved de mange gange, hun ikke har fået en opringning fra landstræner Lars Søndergaard. Det har nemlig undret Real Madrid-spilleren meget, at hun ikke har fået flere chancer. Det fortæller hun til DR Sporten, efter hun som efterudtaget spiller er mødt op til denne samling. - Især også efter at have set nogle af dem, han har udtaget i stedet for mig, hvor jeg føler, at mit niveau har rakt til mere. Og jeg spiller i en lidt større klub end nogen af de andre og i en meget bedre liga. Men ja, det er jo ikke mit valg, siger Real Madrid-spilleren. Efter årsskiftet har Møller bidt sig bedre og bedre fast hos Real Madrid, hvor det også er blevet til mere spilletid og sågar også tre mål og en assist. Før det kæmpede Møller med spilletiden i storklubben. Med det forbedrede spil og og den øgede spilletid in mente har Møller været i tvivl, om landstrænerteamet har fulgt godt nok med i hendes kampe. Søndergaard forstår frustrationen, men skyder tilbage Danmarks landstræner er også blevet forholdt Caroline Møllers kritik. - Jeg forstår udmærket hendes frustration, men hvis hun mener, at vi ikke følger med, tager hun i hvert fald fejl, lyder det fra Lars Søndergaard til DR Sporten. TV 2 Sport har ligeledes spurgt landsholdets anfører, Pernille Harder, ind til Caroline Møllers kritik af Lars Søndergaard og de sidste mange landsholdsudtagelser. Hun siger, at hun ikke har nogen kommentarer, men at landsholdet vil håndtere situationen internt. Forventer ikke at komme med i truppen Caroline Møller slås om pladserne i den danske offensiv med netop Pernille Harder blandt flere. Real Madrid-spilleren tilføjer også, at hun glæder sig til, at Danmark får en ny landstræner, og at hun ikke regner med at blive en del den endelige trup, der skal forsvare de danske farver ved VM-slutrunden i Australien og New Zealand. Lars Søndergaard dage som landstræner er tilgengæld talte, eftersom at han stopper efter sommerens VM-slutrunde. Herefter er Andreé Jeglertz ny mand i spidsen for kvinderne.